**บันทึกข้อความ**

**ส่วนราชการ** สำนักปลัด องค์การบริหารส่วนตำบลโค้งยาง โทรศัพท์ ๐๙๙-๐๐๓๙๙๗๑

**ที่** นม ๙๗๘๐๑/ วันที่ ๑๕ กุมภาพันธ์ ๒๕๖๖

**เรื่อง** รายงานการวิเคราะห์ผลการประเมินคุณธรรมและความโปร่งใสในการดำเนินการของหน่วยงานภาครัฐ

 ในปี พ.ศ. ๒๕๖๕

**เรียน** นายกองค์การบริหารส่วนตำบลโค้งยาง

 **เรื่องเดิม**

 ตามที่ สำนักงาน ป.ป.ช. ได้มีการประเมินคุณธรรมและความโปร่งใสในการดำเนินงาน (Integrity and Transparency Assessment) ขององค์กรปกครองส่วนท้องถิ่น ประจำปีงบประมาณ พ.ศ. 256๕ ปรากฎผลการประเมินระดับคุณธรรมและความ โปร่งใส (ITA) ขององค์การบริหารส่วนตำบลโค้งยาง มี "ผลการประเมินระดับคุณธรรมและความโปร่งใส (ITA) ขององค์การบริหารส่วนตำบลโค้งยาง มีคะแนนรวม ๙๔.๑๙ อยู่ในระดับ A มีรายละเอียดดังนี้

๑. ด้าน IIT พบว่า ผลคะแนนของตัวชี้วัดด้าน การใช้งบประมาณ มีค่าต่ำสุดเท่ากับ ๙๗.๔๑ ซึ่งหน่วยงานต้องปรับปรุงระบบการทำงาน ดังนี้

 I7 หน่วยงานควรมีการพัฒนาวิธีการเผยแพร่และประชาสัมพันธ์แผนการใช้จ่ายงบประมาณประจำปี โดยอาจพิจารณาจัดประชุมชี้แจงแผนการใช้จ่ายงบประมาณประจำปีให้แก่บุคลากรภายในหน่วยงาน หรืออาจจัดทำในสื่อประชาสัมพันธ์ในรูปแบบการสรุปข้อมูล หรืออินโฟกราฟิก หรือข่าวประชาสัมพันธ์ภายใน และเผยแพร่ให้บุคลากรภายในหน่วยงานได้รับทราบอย่างทั่วถึงผ่านช่องทางการสื่อสารต่าง ๆ

 I11 หน่วยงานควรจัดทำแผนการจัดซื้อจัดจ้างฯ พร้อมทั้งเผยแพร่กระบวนการจัดซื้อจัดจ้างฯ ให้ครบตามองค์ประกอบ โดยเปิดเผยข้อมูลการจัดซื้อจัดจ้าง/จัดหาพัสดุรายเดือนหรือรายปี เพื่อแสดงถึงความโปร่งใสและประชาสัมพันธ์สร้างความเข้าใจให้แก่บุคลากรภายในและบุคคลภายนอก

 I12 หน่วยงานควรประชาสัมพันธ์ช่องทางในการติดต่อ - สอบถาม เพื่อให้บุคลากรได้แสดงความคิดเห็น สอบถาม หรือทักท้วงในเรื่องการใช้จ่ายงบประมาณ รวมถึงพัฒนาและประชาสัมพันธ์ขั้นตอนและช่องทางการร้องเรียนการทุจริตและประพฤติมิชอบ เพื่อให้บุคลากรสามารถร้องเรียนในกรณีที่มีการใช้จ่ายงบประมาณไม่ถูกต้อง

๒. ๒. ด้าน EIT พบว่า ผลคะแนนของตัวชี้วัดด้าน การปรับปรุงการทำงาน มีค่าต่ำสุด เท่ากับ ๘๑.๑๓ ซึ่งหน่วยงานต้องปรับปรุงระบบการทำงาน ดังนี้

 E๑๑ หน่วยงานควรนำเสนอผลงานที่แสดงให้เห็นถึงการปรับปรุง การพัฒนาคุณภาพดำเนินงานของหน่วยงาน โดยสามารถสรุปจากรายงานผลการดำเนินงานประจำปี หรือจากมาตรการส่งเสริมคุณธรรมและความโปร่งใส และการดำเนินการตามมาตรการส่งเสริมคุณธรรมและความโปร่งใส รวมถึง สามารถสรุปจากรายงานผลการสำรวจความพึงพอใจในการให้บริการ นอกจากนี้ หน่วยงานอาจแสดงผลงานดังกล่าวเปรียบเทียบกับปีก่อนหน้า เพื่อให้เห็นถึงการปรับปรุง พัฒนาอย่างชัดเจน และควรนำไปเผยแพร่ให้ประชาชนรับทราบในรูปแบบต่าง ๆ

 E๑๒ หน่วยงานควรนำเสนอผลงานที่แสดงให้เห็นถึงการปรับปรุง การพัฒนาขั้นตอนการดำเนินงานของหน่วยงาน โดยสามารถสรุปจากรายงานผลการดำเนินงานประจำปี หรือจากมาตรการส่งเสริมคุณธรรมและความโปร่งใสและการดำเนินการตามมาตรการส่งเสริมคุณธรรมและความโปร่งใส รวมถึง สามารถสรุปจากรายงานผลการสำรวจความพึงพอใจในการให้บริการ นอกจากนี้ หน่วยงานอาจแสดงผลงานดังกล่าวเปรียบเทียบกับปีก่อนหน้า เพื่อให้เห็นถึงการปรับปรุง พัฒนาอย่างชัดเจน และควรนำไปเผยแพร่ให้ประชาชนรับทราบในรูปแบบต่าง ๆ เช่น แผ่นพับ อินโฟกราฟิก ป้ายประชาสัมพันธ์ ผ่านเครือข่ายสังคมออนไลน์ เป็นต้น

/E๑๔ หน่วยงานควร...

- ๒ -

 E๑๔ หน่วยงานควรเปิดโอกาสให้บุคคลภายนอก เข้ามามีส่วนร่วมในการดำเนินงาน

ตามภารกิจของหน่วยงาน ผ่านการดำเนินการ โครงการ หรือกิจกรรมต่าง ๆ อีกทั้ง หน่วยงานควรจัดทำและเผยแพร่ช่องทางการติดต่อ - สอบถามข้อมูลโดยมีลักษณะเป็นการสื่อสารสองทาง และช่องทางการรับฟังความคิดเห็น ของผู้ที่มาติดต่อหรือรับบริการ

๓. ด้าน OIT พบว่า ผลคะแนนของตัวชี้วัดด้าน การเปิดเผยข้อมูล มีค่าต่ำสุด เท่ากับ ๙๒.๑๔ ซึ่งหน่วยงานต้องปรับปรุงข้อมูลที่จะต้องลงในเว็บไซต์องค์กร ให้ครบถ้วน ควรพัฒนาและปรับปรุงการดำเนินการตามแบบวัดการเปิดเผยข้อมูลสาธารณะ (Open Data Integrity and Transparency Assessment: OIT) โดยผู้ตรวจประเมินมีข้อเสนอแนะต่อการประเมินที่ไม่ได้รับคะแนน ในประเด็นดังนี้

 ตัวชี้วัดที่ ๙ การเปิดเผยข้อมูล ด้านการบริหารงาน

 ตัวชี้วัดย่อยที่ ๙.๒ แผนการดำเนินงาน

 O๑๒ รายงานผลการดำเนินงานประจำปี ได้คะแนน ๐.๐๐ สาเหตุ ขาดองค์ประกอบปัญหาอุปสรรคและข้อเสนอแนะ

 O๑๗ E-Service ได้คะนน ๐.๐๐ สาเหตุ ไม่ชัดเจนว่าเป็นบริการด้านใด

๙.๓ การบริหารเงินงบประมาณ

 O๒๐ รายงานการใช้จ่ายงบประมาณประจำปี ได้คะแนน ๐.๐๐ สาเหตุ แม้จะมีการแสดงผลการดำเนินงานตามแผนการใช้จ่ายงบประมาณประจำปี พ.ศ. ๒๕๖๔ แต่ขาดองค์ประกอบเกี่ยวกับ การอธิบายถึง ปัญหา อุปสรรค และข้อเสนอแนะ ในการใช้จ่ายงบ และ \* หากไม่มีปัญหา อุปสรรค ให้ระบุว่า “ไม่มี” ห้ามตัดหัวข้อทิ้ง

 หน่วยงานควรตรวจสอบข้อมูลให้ครบถ้วนตามองค์ประกอบที่กำหนด

**ข้อเท็จจริง**

การประเมินคุณธรรมและความโปร่งใสในการดำเนินงาน (Integrity and Transparency Assessment) ขององค์กรปกครองส่วนท้องถิ่น นั้น มีการประเมินในทุก ๆ ปีงบประมาณ และเป็นการประเมินแบบต่อเนื่อง ซึ่งในปีงบประมาณ พ.ศ. 256๖ การประเมิน ITA ในตัวชี้วัดที่ 10 การป้องกันการทุจริต เรื่องมาตรการภายในเพื่อป้องกันการทุจริต (ตัวชี้วัดย่อยที่ 10.2) ได้มีการเปลี่ยนแปลงข้อมูลที่หน่วยงานต้องเปิดเผย ดังนี้

 ข้อ O42 มาตรการส่งเสริมคุณธรรมและความโปร่งใสภายในหน่วยงาน

 - แสดงการวิเคราะห์ผลการประเมินคุณธรรมและความโปร่งใสในการดำเนินงานของหน่วยงานภาครัฐ ในปี พ.ศ. 2565

 - มีข้อมูลรายละเอียดการวิเคราะห์ อย่างน้อยประกอบด้วย

 (1) ประเด็นที่เป็นข้อบกพร่องหรือจุดอ่อนที่จะต้องแก้ไขโดยเร่งด่วน

 (๒) ประเด็นที่จะต้องพัฒนาให้ดีขึ้น ที่มีความสอดคล้องกับผลการประเมินฯ

 - มีการกำหนดแนวทางการนำผลการวิเคราะห์ไปสู่การปฏิบัติหรือมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น ซึ่งสอดคล้องตามผลการวิเคราะห์ผลการประเมินฯ โดยมีรายละเอียดต่างๆ อย่างน้อยประกอบด้วย

 (1) การกำหนดผู้รับผิดชอบหรือผู้ที่เกี่ยวข้อง

 (2) การกำหนดขั้นตอนหรือวิธีการปฏิบัติ

 (๓) การกำหนดแนวทางการกำกับติดตามให้นำไปสู่การปฏิบัติและการรายงานผล

 ข้อ O43 การดำเนินการตามมาตรการส่งเสริมคุณธรรมและความโปร่งใสภายในหน่วยงาน

 - แสดงความก้าวหน้าหรือผลการดำเนินกาตามมาตรการเพื่อส่งเสริมคุณธรรมและความโปร่งใสภายในหน่วยงาน ตามข้อ O42 ไปสู่การปฏิบัติอย่างเป็นรูปธรรมโดยมีข้อมูลรายละเอียดการนำมาตรการเพื่อ

/ส่งเสริมคุณธรรมและ....

- ๓ -

ส่งเสริมคุณธรรมและความโปร่งใสภายในหน่วยงาน

 - แสดง QR Code แบบวัด EIT บนเว็บไซต์หน่วยงาน เพื่อให้ผู้รับบริการหรือติดต่อราชการมีโอกาสมีส่วนร่วมในการประเมิน ITA ของหน่วยงาน

 - เป็นการดำเนินการในปี พ.ศ. 2566

 ผู้รับผิดชอบ ได้ดำเนินการวิเคราะห์ผลการประเมินคุณธรรมและความโปร่งใสในการดำเนินการของหน่วยงานภาครัฐ ประจำปีงบประมาณ พ.ศ. 2565 จากผลการการประเมินฯ เพื่อนำมาสู่ขั้นตอนหรือวิธีการ ที่จะดำเนินการในปีงบประมาณ พ.ศ. 2566 ปรากฎตามเอกสารแนบ

 **ข้อกฎหมายและระเบียบ**

 **การประเมินคุณธรรมและความโปร่งใส ในการดำเนินงานของหน่วยงานภาครัฐ (Integrity and Transparency Assessment: ITA)** ตามแผนแม่บนภายใต้ยุทธศาสตร์ชาติ ประเด็นการต่อต้านการทุจริตและประพฤติมิชอบ (พ.ศ. 2561 – 2580) ได้กำหนดให้การประเมินคุณธรรมและความโปร่งใสในการดำเนินงานของหน่วยงานภาครัฐ เป็นหนึ่งในตัวชี้วัดของแผนย่อยการป้องกันการทุจริตและประพฤติมิชอบ โดยในระยะที่ ๒ ได้กำหนดให้ภายในปีงบประมาณ พ.ศ. 2570 หน่วยงานที่เข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐผ่านเกณฑ์ (85 คะแนนขึ้นไป) จำนวนไม่น้อยกว่าร้อยละ ๑๐๐

 **ข้อเสนอเพื่อพิจารณา**

 เพื่อให้การดำเนินการประเมินคุณธรรมและความโปร่งใสในการดำเนินงาน (Integrity and Transparency Assessment) ขององค์กรปกครองส่วนท้องถิ่น ประจำปีงบประมาณ พ.ศ. 256๖ เป็นไปตามมติคณะรัฐมนตรี ในการประชุมเมื่อวันที่ ๔ มกราคม ๒๕๖๕ และสอดคล้องกับตัวชี้วัดที่ 10 การป้องกันการทุจริต เรื่องมาตรการภายในเพื่อป้องกันการทุจริต (ตัวชี้วัดย่อยที่ 10.2) ได้มีการเปลี่ยนแปลงข้อมูลที่หน่วยงานต้องเปิดเผย ข้อ O42, O43 เห็นสมควร

1. นำขั้นตอนหรือวิธีการ ไปปฏิบัติเพื่อรองรับการประเมินฯ ในปีงบประมาณ พ.ศ. 256๖

2. แจ้งทุกสำนัก, กอง ให้ทราบโดยทั่วกัน เพื่อดำเนินการในส่วนที่เกี่ยวข้องต่อไป

จึงเรียนมาเพื่อโปรดพิจารณา

                                                                   (นางสาวรัตนา จิรลานนท์)
                                                             หัวหน้าสำนักปลัด

**ความเห็น**

- ได้พิจารณาแล้วเห็นว่า

( ) สมควร ………………………………………………………………………………………………………………………………

( ) ไม่สมควร เพราะ................................................................................................................................

 (นางสาวนิภา มาปะโท)

ผู้อำนวยการกองคลัง รักษาราชการแทน

 ปลัดองค์การบริหารส่วนตำบลโค้งยาง

/ความเห็น...

- ๔ -

**ความเห็น**

 (   )  อนุมัติ ………………………………………………………………………………………………………………………………
 (   )  ไม่อนุมัติ  เนื่องจาก ……………………………………….……………………………………………………..……………

                                                                    (นายณรงค์ เตี้ยงสูงเนิน)

 นายกองค์การบริหารส่วนตำบลโค้งยาง